เจ้าชายรัชทายาทอึยกย็อง

เจ้าชายรัชทายาทอึยกย็อง (의경세자, พ.ศ. 1981-2 กันยายน พ.ศ. 2000) พระนามเดิม ลี จัง (이장) และเดิมถูกเรียกว่า เจ้าชายโดว็อน (도원군) เป็นรัชทายาทแห่ง ราชวงศ์โชซ็อน พระองค์เป็นโอรสองค์โตของ พระเจ้าเซโจแห่งโชซ็อน และ พระนางช็องฮี นอกจากนี้ยังเป็นพระเชษฐาของ พระเจ้าเยจงแห่งโชซ็อน พระองค์เป็นพระสวามีของ พระนางอินซู และพระราชบิดาของ พระเจ้าซ็องจงแห่งโชซ็อน
== พระประวัติ ==
องค์ชายรัชทายาทอึยคยอง ทรงมีพระนามเดิมว่า ลีจาง ประสูติเมื่อปี พ.ศ. 1981 เป็นพระราชโอรสองค์ใหญ่ใน พระเจ้าเซโจ พระราชาลำดับที่ 7 แห่งโชซอนและพระมเหสีจองฮีและเป็นพระราชนัดดาพระองค์ใหญ่ใน พระเจ้าเซจงมหาราช พระราชาลำดับที่ 4 แห่งโชซอน
ทรงมีพระขนิษฐาและพระอนุชาร่วมพระมารดาเดียวกันคือ องค์หญิงลีเซซอน และ องค์ชายลีฮวาง ซึ่งในภายหลังได้รับการสถาปนาเป็น องค์ชายรัชทายาทแฮยัง และได้ขึ้นครองราชย์เป็น พระเจ้าเยจง พระราชาลำดับที่ 8 แห่งโชซอนในเวลาต่อมา
ต่อมาเสกสมรสกับ พระชายายินซู จากตระกูลฮัน ธิดาของ ฮันกว๊อก ขุนนางผู้ใหญ่และมีพระโอรสกับพระชายาอินซู 2 พระองค์คือ องค์ชายวอลซาน และ องค์ชายชาซาน
== มกุฎราชกุมารแห่งโชซอน ==
เมื่อ องค์ชายซูยัง พระบิดาสามารถโค่นราชบัลลังก์ พระเจ้าทันจง พระราชาลำดับที่ 6 แห่งโชซอนได้สำเร็จในปี พ.ศ. 1998 ก็ทรงเสด็จขี้นครองสิริราชสมบัติทรงพระนามว่า พระเจ้าเซโจ จึงได้ทรงสถาปนา องค์ชายลีจาง พระราชโอรสพระองค์ใหญ่ขึ้นเป็น วังเซจา หรือ รัชทายาท ทรงพระนามว่า องค์ชายรัชทายาทอึยคยอง
== สวรรคต ==
หลังจากทรงดำรงพระยศรัชทายาทได้เพียง 2 ปีก็ทรงเริ่มมีพระอาการประชวรและพระอาการหนักขึ้นจนสุดความสามารถที่หมอหลวงจะยื้อไว้ได้จึงสวรรคตลงเมื่อวันที่ 2 กันยายน พ.ศ. 2000 ที่พระตำหนักทงกุง (พระตำหนักตะวันออกอันเป็นที่ประทับของรัชทายาท) ใน พระราชวังคยองบกกุง ขณะมีพระชนมายุได้เพียง 19 พรรษา
แต่บางตำนานกล่าวไว้ว่าที่พระองค์สวรรคตเป็นเพราะทรงถูกดวงพระวิญญาณของ พระมเหสีฮยอนด็อก อดีตพระมเหสีใน พระเจ้ามุนจง พระราชาลำดับที่ 5 แห่งโชซอนและพระราชมารดาของ พระเจ้าทันจง คอยหลอกหลอนจนเกิดพระอาการประชวรขึ้นเนื่องจากพระนางไม่พอพระทัยที่ พระเจ้าเซโจ ประทานยาพิษแก่พระโอรสของพระนาง
ในปี พ.ศ. 2012 อันเป็นช่วงต้นรัชกาล พระเจ้าซองจง ผู้เป็นพระราชโอรสได้สถาปนาพระราชบิดาขึ้นเป็นพระราชาทรงพระนามว่า พระเจ้าท็อกจงแห่งโชซอน
== พระราชวงศ์ ==
พระปัยกา :
พระเจ้าแทจง (13 มิถุนายน พ.ศ. 1910 – 30 พฤษภาคม พ.ศ. 1965 ,28 พฤศจิกายน พ.ศ. 1943 – 9 กันยายน พ.ศ. 1961) พระราชาลำดับที่ 3 แห่ง โชซอน
พระปัยยิกา :
พระนางว็อนคย็อง ตระกูลมิน แห่งยอฮึง (11 กรกฎาคม พ.ศ. 1908 – 10 กรกฎาคม พ.ศ. 1967)
พระอัยกา :
พระเจ้าเซจงมหาราช (15 พฤษภาคม พ.ศ. 1940 – 8 เมษายน พ.ศ. 1993 ,18 กันยายน พ.ศ. 1961 – 8 เมษายน พ.ศ. 1993) พระราชาลำดับที่ 4 แห่ง โชซอน
พระอัยยิกา :
พระนางโซฮ็อน ตระกูลซิม แห่งชองซอง (12 ตุลาคม พ.ศ. 1938 – 19 เมษายน พ.ศ. 1989)
พระปิตุลา :
พระเจ้ามุนจง (14 พฤศจิกายน พ.ศ. 1957 – 14 พฤษภาคม พ.ศ. 1995 ,18 พฤษภาคม พ.ศ. 1993 – 14 พฤษภาคม พ.ศ. 1995) พระราชาลำดับที่ 5 แห่ง โชซอน
* พระเจ้าทันจง (23 กรกฎาคม พ.ศ. 1984 – 24 ธันวาคม พ.ศ. 2000 ,14 พฤษภาคม 1995 – 11 มิถุนายน พ.ศ. 1998) พระราชาลำดับที่ 6 แห่ง โชซอน
พระราชบิดา :
พระเจ้าเซโจ (2 พฤศจิกายน พ.ศ. 1960 – 23 กันยายน พ.ศ. 2011 ,11 มิถุนายน พ.ศ. 1998 – 23 กันยายน พ.ศ. 2011) พระราชาลำดับที่ 7 แห่ง โชซอน
พระราชมารดา :
พระนางช็องฮี (8 ธันวาคม พ.ศ. 1961 – 6 พฤษภาคม พ.ศ. 2026)
* เจ้าชายรัชทายาทอึยกย็อง
* องค์หญิงอึยซุก (พ.ศ. 1985 – พ.ศ. 2018)
* องค์ชายรัชทายาทแฮยัง (12 กุมภาพันธ์ พ.ศ. 1993 – 31 ธันวาคม พ.ศ. 2012 ,23 กันยายน 2011 – 31 ธันวาคม พ.ศ. 2012) ต่อมาคือ พระเจ้าเยจง พระราชาลำดับที่ 8 แห่ง โชซอน
พระชายา :
พระชายาซูบิน จากตระกูลฮัน (8 กันยายน พ.ศ. 1980 – 27 เมษายน พ.ศ. 2047)
* องค์ชายวอลซาน (พ.ศ. 1997 – 21 ธันวาคม พ.ศ. 2031)
* องค์หญิงมยองซุก (พ.ศ. 1998 – 20 กรกฎาคม พ.ศ. 2049)
* องค์ชายชาซาน (20 สิงหาคม พ.ศ. 2000 – 20 มกราคม พ.ศ. 2037 ,31 ธันวาคม พ,ศ. 2012 – 20 มกราคม พ.ศ. 2037) ต่อมาคือ พระเจ้าซองจง พระราชาลำดับที่ 9 แห่ง โชซอน
** องค์ชายยอนซันกุน (23 พฤศจิกายน พ.ศ. 2019 – 20 พฤศจิกายน พ.ศ. 2049 ,20 มกราคม พ.ศ. 2037 – 20 พฤศจิกายน พ.ศ. 2049) พระราชาลำดับที่ 10 แห่ง โชซอน พระเชษฐาต่างพระราชมารดาของ พระเจ้าจุงจง
** องค์ชายจินซอง (16 เมษายน พ.ศ. 2031 – 29 พฤศจิกายน พ.ศ. 2087 ,20 พฤศจิกายน พ.ศ. 2049 – 29 พฤศจิกายน พ.ศ. 2087) ต่อมาคือ พระเจ้าจุงจง พระราชาลำดับที่ 11 แห่ง โชซอน พระราชอนุชาต่างพระราชมารดาของ องค์ชายยอนซันกุน
== อ้างอิง ==
บุคคลในยุคราชวงศ์โชซ็อน
มกุฎราชกุมารแห่งโชซ็อน